Dotnuvėlės kraštovaizdžio draustinis
Dotnuvėlės kraštovaizdžio draustinis – savivaldybės kraštovaizdžio draustinis vidurio Lietuvoje, Kėdainių rajone, Kėdainių miesto seniūnijoje, Dotnuvėlės upės žemupio slėnyje. Driekiasi nuo Daumantų miško, iki Kėdainių miesto. Draustinis įkurtas 1992 m., užima 114 ha plotą. Jame saugomas Daumantų miško, Dotnuvėlės natūralios vagos ir lankų gamtinis kompleksas. Draustinis pasiekiamas keliu į Daumantų sodus.